Ռիվերդեյլ (հեռուստասերիալ)

«Ռիվերդեյլ» (), ամերիկյան պատանեկան դրամա, հիմնված Archie Comics-ի վրա։ Կոմիքսը The CW-ի համար ադապտացրել է Ռոբերտո Ագիռե-Սակասայի կողմից։ Հեռուստասերիալը ստեղծվել է CBS և Warner Bros հեռուստաընկերությունների կողմից՝ Բերլանտի Պրոդաքշնի և Արչիի կոմիքսների հետ միասին։ Սկզբնական մտահղացմամբ այն պետք է ֆիլմ լիներ, այնուհետև որոշվել է այն նկարահանել հեռուստասերիալի տեսքով։ Նկարահանումներն իրականացվում են Վանկուվերում (Բրիտանական Կոլումբիա)։

Հեռուստասերիալում առկա են Archie կոմիքսներում հանդիպող հերոսները։ Դրանցից են` Արչի Էնդրյուսը (Քեյ Ջեյ Ապա), Բեթի Քուփերը (Լիլի Ռեյնհարթ), Վերոնիկա Լոջը (Կամիլա Մենդես) և Ջագհեդ Ջոնս (Քոուլ Սփրոուս), Ջոզի ՄըքՔոյ (Էշլի Մյուրեյ) և Շերիլ Բլոսսոմ (Մադելայն Փեթչ)։ Հեռուստասերիալում հանդիպում են կոմիքսների այլ հերոսներ, օրինակ՝ Ֆրեդ Էնդրյուսը, Էլիս Քուպերը, Էֆ Պի Ջոնսը, Հերմիոնա Լոջը։

Տասներեք սերիայից բաղկացած առաջին եթերաշրջանի պրեմիերան կայացել է 2017 թվականի հունվարի 26-ին՝ համընկնելով կոմիքսների 75-ամյակին։ 2017 թվականի մարտի 7-ին The CW հեռուստաալիքը երկարացրել է հեռուստասերիալը մինչև երկրորդ եթերաշրջան, վերջինի պրեմիերան կայացել է նույն տարվա օգոստոսի 11-ին։ 2017-ի դեկտեմբերի 1-ին Netflix ընկերությունը պատվիրել է Սաբրինայի արկածները կոմիքսների մոտիվներով նկարահանվող հեռուստասերիալի երկու եթերաշրջան։

Սյուժե 
Սերիալը պատմում է ավագ դպրոցական Արչիի և նրա ընկերների մասին։ Մի երիտասարդի սպանությունից հետո նրանք որոշում են հետազոտել Ռիվերդեյլ քաղաքը, էլ ավելի շատ մռայլ գաղտնիքներ բացահայտելով։

Դերերում

Գլխավոր դերեր 
 Արչիբալդ (Արչի) Էնդրյուս (Քեյ Ջեյ Ապա) - ավագ դպրոցական, ով միաժամանակ մի քանի աղջիկների հետ ռոմանտիկ հարաբերություններ է սկսում։ Գրում է երաժշտություն, կիթառ է նվագում, դեմ գնալով հորն ու մարզչին։
 Էլիզաբեթ (Բեթի) Քուփեր (Լիլի Ռեյնհարթ) - խելացի և սիրալիր աղջիկ, ով վաղուց սիրահարված է իր լավագույն ընկեր Արչիին։ Սկսել է շփվել Վերոնիկայի հետ, քանի որ հոգնել է լինել իդեալական աղջիկ, ուսանողուհի և քույր։ Նա սկսել է  հանդիպել Ջագհեդի հետ։
 Ջագհեդ Ջոնս (Քոուլ Սփրոուս) - Արչիի նախկին լավագույն ընկերը, ով տառապում էր իրենց ընկերության խզման պատճառով։ Սակայն սերիալի ընթացքում նրանք վերսկսում են իրենց ընկերությունը։
 Վերոնիկա Լոջ (Քամիլա Մենդես) - խելացի, հպարտ ավագ դպրոցական, ով վերադառնում է Ռիվերդեյլ Նյու Յորքից` փորձելով սկսել նոր կյանք։
 Շերիլ Բլոսոմ (Մադլեն Փեթշ) - հարուստ աղջիկ, ով կորցրել է իր եղբորը առեղծվածային աղետում։
 Ջոզի ՄըքԿոյ (Էշլի Մյուրեյ) - մեծամիտ և ինքնասեր աղջիկ, ով «Ջոզի և փիսիկներ» երաժշտական խմբի մենակատարուհին է։
 Էլիս Քուփեր (Մեդխեն Ամիկ) - Բեթիի մայրը, տեղական լրագրի խմբագիր։
 Ֆրեդերիկ (Ֆրեդ) Էնդրյուս (Լյուք Փերի) - Արչիի հայրը, ով ունի սեփական շինարարական ընկերություն։
 Քեվին Քելեր (Քեսի Քոթ) - ավագ դպրոցի աշակերտ։ Բեթի Քուպերի լավագույն ընկերը։ Նա չի քողարկում, որ ինքը գեյ է։
 Ֆորսհեյթ Փենդլթոն (ԷֆՓի) Ջոնս - «Հարավի օձեր» ահաբեկչական խմբի գլխավորը, ովքեր ապրում և աշխատում են Ռիվերդեյլի հարավային մասում։ Ջագհեդի հայրը։
 Հայրամ Լոջ - Վերոնիկայի հայրը, Հերմիոնա Լոջի ամուսինը։ Ազդեցիկ մարդ և «Lodge Industries» ֆիրմայի տերը։ Նա բանտում է անցկացրել հինգ ամիս, ինչից հետո վերադարձել է ընտանիք։ Առաջին անգամ սերիալում հայտնվել է 2-րդ եթերաշրջանի առաջին սերիայում։
 Հերմիոնա Լոդջ(Մառիսոլ Նիկոլս) - Վերոնիկայի մայրը։

Երկրորդական անձնակազմ 
 Ռեջի Մանթլա (Ռոս Բաթլեր) (1 եթերաշրջան); Չարլզ Մելթոն (2 եթերաշրջան) — Արչիի հին ընկերը։ Մեկ եթերաշրջանից հետո Ռոս Բաթլերը հեռացել է նախագծից։ Երկրորդ եթերաշրջանում Ռեջիի դերը կխաղա մեկ ուրիշ դերասան։
 Մարմադյուք (Մուս) Մեյսոն (Քուդի Կիռսլի) — Արչիի ընկերը։
 Ջերալդին Գրանդի (Սարա Հաբել) — Ռիվերդեյլի երաժշտության երիտասարդ ուսուցչուհին, ով Արչիի հետ ռոմանտիկ հարաբերությունների մեջ է։ Նրա իսկական անունն է` Ջենիֆեր Գիբսոն։
 Վալերի Բրաուն (Այրի Հայլեու) — երգերի հեղինակ։
 Էտել Մագս (Շենոն Փրսեր) — կոմիքսներում սիրահարված է եղել Ջագհեդին, բայց հեռուստասերիալում նա մեկ ուրիշ է հետ է հանդիպում։
 Հել Կուպեր (Լոքլին Մոնրո) — Բեթիի և Փոլիի հայրը, Էլիս Կուպերի ամուսինը։
 Մելոդի Վալենթայն (Աշանտի Բրոմֆիլդ) — «Ջոզի և փիսիկներ» խմբի անդամ։
 Թինա Փաթել (Օլիվիա Ռայան Շթեռն) — Շեռիլ Բլոսոմի ընկերուհին։
 Ջինջեր Լոպես (Քեյթլին Միթչել-Մարկովիչ) — Շերիլի լավագույն ընկերներից մեկը։
 Դիլթոն Դոյլի (Մեյջոր Կուրդա) — քաղաքի ամենախելացի երեխան։
 Սիերրա Մակկոյ (Ռոբին Գիվենս) — Ռիվերդեյլի քաղաքագլուխը և Ջոզի ՄըքԿոյի մայրը։
 Ջեյսոն Բլոսսոմ (Թրեվոր Սթայնս) — Շեռիլի եղբայրը։
 Պենելոպա Բլոսսոմ (Նատալի Բոլտ) — Շեռիլի և Ջեյսոնի մայրը։
 Կլիֆ Բլոսսոմ (Բարկլեյ Խոուպ) — Շեռիլի և Ջեյսոնի հայրը։
 Ֆոռսայթ Փենդլթոն (ԷֆՊի) Ջոնս (Սքիթ Ուլրիխ) — Ջագհեդի հայրը։
 Փոլլի Կուպեր (Тиера Сковбай) — Բեթիի ավագ քույրը, Էլիս և Հել Կուպերների աղջիկը։ Հղի է Ջեյսոն Բլոսսոմից։
 Թրեներ Կլեյտոն (Կոլին Լոուրենս) — Չակի հայրը։
 Չակ Կլեյտոն (Ջորդան Կելոուեյ).
 Փոփ Տեյթ (Էլվին Սանդերս) — Խորտկարանի սեփականատերը։
 Սմիթերս (Թոմ Մակբեթ) — Լոջ ընտանիքի ծառայապետ սպասավորների պետը։
 Տռեվ Բրաուն (Ադայն Բրեդլի) — Վալերիի կրտսեր եղբայրը։

Հյուրեր 
 Օսկար (Ռաուլ Կաստիլիո) - Նյու Յորքից ժամանած երգերի հեղինակ, ով համաձայնվում է աշխատել Ռիվերդեյլի քոլեջի պրոֆեսոր։
 Մերի Էնդրյուս (Մոլի Ռինգվոլդ) - Արչիի մայրը, ով թողել է իր 2-ամյա տղային և հեռացել, սակայն տարիներ անց վերադարձել է  Ռիվերդեյլ։

Էպիզոդների ցանկ

Եթերաշրջան 1 (2017)

Եթերաշրջան 2 (2018)

Զարգացում 
Ի սկզբանե հեռուստասերիալը պետք է ցուցադրվեր FOX հեռուստաալիքով 2014 թվականին։ 2015 թվականին հեռուստասերիալը տեղափոխվել է The CW հեռուստաալիք։

2017 թվականի մարտի 7-ին The CW հեռուստաալիքը երկարացրել է հեռուստասերիալը մինչև երկրորդ եթերաշրջան, որի նկարահանումները պետք է սկսվեին 2017 թվականի հունիսին։

2017 թվականի ապրիլի 25-ին հայտարարվել է, որ Մարկ Կոնսուելոսը հայտնվելու է երկրորդ եթերաշրջանում, որպես Վերոնիկա Լոջի հայր։ 2017 թվականի մայիսի 12֊ից երկրորդ եթերաշրջանում Ռեջիի դերը կատարում է Չառլզ Մելթոնը։

Քննադատություն 
Հեռուստասերիալը ստացել է հիմնականում դրական գնահատականներ քննադատների կողմից։ Rotten Tomatoes կայքում այն ունի 7.3 միավոր հնարավոր 10-ից։ Metacritic կայքում հեռուստասերիալն արժանացել է 100-ից 68 միավորի։

Ծանոթագրություններ 

Անգլերեն հեռուստասերիալներ
Ինքնասպանությունը հորինվածքներում